**БИГЭРГЭТЭБИН**: **СӨПСӨҺӨБҮН**:

Ньурба оройуонун

Үөрэҕин управлениетын начальнига: К.Д.Уткин аатынан Марха орто

оскуолатын директора:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Аргунова А.П. Иннокентьев В.Н.

«\_19\_»\_олунньу ый\_\_2018с. «\_19\_»\_олунньу ый\_\_2018с.

Философскай наука доктора, профессор, наука уонна искусство Петровскай Академиятын академига, аграрнай үөрэхтээһин Аан дойдутааҕы Академиятын академига, Хотугу Форум Академиятын академига, Россия естествознаниетын академиятын академига, Наука уонна техника государственнай бириэмийэтин лауреата, Наука уонна үөрэхтээһин үтүөлээх деятелэ, РСФСР культуратын үтүөлээх үлэһитэ, Бочуот Бэлиэ орденынан, В.И.Вернадскай аатынан кыһыл көмүс мэдээлинэн наҕараадаламмыт, Саха сиринээҕи суруйааччылар союзтарын чилиэнэ, Россия журналистарын союһун чилиэнэ, Ньурба улууһун, Таркаайы нэһилиэгин бочуоттаах олохтооҕо Ксенофонт Дмитриевич Уткиҥҥа аналлаах К.Д.Уткин аатынан Марха орто оскуолатыгар ыытыллар оройуоннааҕы

***«УТКИН ААҔЫЫЛАРА»* БАЛАҺЫАННЬАТА**

***Тиэмэтэ:*** Уйан кутум утаҕын кэлэр кэмҥэ уунуоҕум…

***Сыала*:** К.Д.Уткин-Нүһүлгэн олоҕун, научнай-чинчийэр уонна айар үлэтин үөрэтии, сырдатыы.

***Соруктара:***

- Ыччаты патриотическай тыыҥҥа иитии;

-Холобурга сылдьар үтүө-мааны ыал үгэстэрин үөрэтии, киэҥ эйгэҕэ таһаарыы; Оҕону дьиэ кэргэҥҥэ иитиигэ туттуллар көдьүүстээх ньымалары, үтүө үгэстэри көрдөөhүн, үөрэтии, тарҕатыы;

- Үөрэнээччилэр, учууталлар, төрөппүттэр К.Д.Уткин-Нүһүлгэн олоҕун, айар үлэтин туһунан билиилэрин хаҥатыы; К.Д.Уткин үрдүк аатын үйэтитии, үтүөҕэ-кэрэҕэ, үөрэххэ-билиигэ тардыһыытын иҥэринии;

- К.Д.Уткин бөлүһүөктүү киэҥ көрүүлээх санаата, эппит тылын сүмэтэ умнуллубатын, сайда-салҕана турарын туһугар улэлэһии.

**Тэрийээччилэр:** Ньурба оройуонунүөрэҕин управлениета, К.Д.Уткин аатынан Марха орто оскуолата уонна К.Д.Уткин аатынан Ньурбатааҕы Норуоттар доҕордоһууларын түмэлэ.

**Күнэ-дьыла:** 2018 сыл, кулун тутар 1 күнэ.

**Ыытыллар сирэ:**  К.Д.Уткин аатынан Марха орто оскуолата

**Кыттааччылар:** Учууталлар, иитээччилэр, 5-11 кылаас үөрэнээччилэрэ, төрөппүттэр, түмэл үлэһиттэрэ, библиотекардар, культура үлэһиттэрэ.

***Секциялар*:**

1. ***«Киhи буолан килбэй, саха буолан саргылан!»*** (учууталларга, иитээччилэргэ, төрөппүттэргэ);

2. ***«Олоҕун олуктара”*** (5-11 кылаас үөрэнээччилэригэр);

3. ***«Сир үрдүгэр баар бары кэрэ, кэрэмэс-киһи айымньыта»*** (культура үлэһиттэригэр, библиотекардарга, түмэл үлэһиттэригэр).

**Наҕараадалааһын:** Дьүүллүүр сүбэ быhаарыытынан секция ахсын 3 бастакы, иккис, үһүс миэстэлэр ананаллар. Кыайыылаахтарга грамота, бириис туттарыллар, кыттыбыт дьоҥҥо барыларыгар - сертификат.

***Усунуос*:** оҕоҕо- 50 солк., үлэhиттэн - 100 солк. Дакылааттар тезистэрэ хомуурунньукка бэчээттэниэхтэрэ.

**Сүрүн ирдэбиллэр:**

1. Дакылаат сахалыы эбэтэр нууччалыы суруллуон сөп, тезис 2-3 сирэйтэн ордуо суохтаах (5-7 мүнүүтэ бэриллэр).
2. Дакылааччыт көрдөрөр-иhитиннэрэр сириэстибэни туhаныахтаах.
3. *Дакылаакка ирдэбиллэр*: 12 шрифт, устуруокалар арыттара балтараа, үөhээ, аллараа уонна уҥа өттүгэр 2-лии см тэйитиллэр (Электроннайынан уонна бэчээттэммитинэн туттарыллар); научнай аппарата ситэри буолуохтаах, туhаныллыбыт литература ыйыллыахтаах.
4. Дьүүллүүр сүбэ дакылаат ирдэбиллэрин тутуhууну, тиэмэ ис хоhоонун арыйыыны, көрдөрүллэр матырыйааллар төhө табатык туттуллубуттарын, дакылааччыт кэпсиир дьоҕурун, бэриллибит бириэмэни тутуhуутун сыаналыыр.

Уткин ааҕыыларыгар кыттарга сайаапка ***олунньу 26 күнүгэр диэри*** ылыллар.

Аадырыспыт: эл. почта: schmarkha@mail.ru. Тел. факс: 43-7-48.